
DR.31.07.2017                                                        27                   

 
 Akhir sekali Tuan Yang di-Pertua, saya rasa rang undang-undang ini satu rang 
undang-undang yang sangat penting untuk kehidupan itu sendiri. Antara perkara yang 
perlu sekali kita beri penekanan ialah rakyat mesti sedar dan insaf dan kerajaan mesti 
banyakkan membuat lagi kempen-kempen supaya kita sedar dan insaf, kita negara 
megadiversity. Kita bersyukur anugerah Ilahi, ini akan jadi sumber pendapatan dan kita 
akan jadi famous dan sebagainya, kita boleh meneruskan kehidupan dengan lebih baik 
dan dengan lebih hebat lagi. Tuan Yang di-Pertua, terima kasih sekali lagi, Bagan Serai 
menyokong rang undang-undang ini. Terima kasih.    

 Timbalan Yang di-Pertua [Dato’ Sri Haji Ismail bin Haji Mohamed Said]:  Ya, 
Yang Berhormat Kelana Jaya. 

 

12.24 tgh. 

 Tuan Wong Chen [Kelana Jaya]: Terima kasih Tuan Yang di-Pertua, memberi 
peluang kepada saya untuk membahaskan Rang Undang-undang Akses Kepada 
Sumber Biologi dan  Perkongsian Faedah 2017. Dalam isu ini, saya tidak akan panjang 
lebar seperti kawan baik saya Yang Berhormat Bagan Serai. Saya biasanya straight to 
the point sahaja. Saya akan bentangkan empat perkara. Saya difahamkan bahawa rang 
undang-undang ini berhubung dengan United Nations Conference on Environment and 
Development ataupun Rio Summit yang telah ditandatangani oleh negara kita pada tahun 
1992, masa itu saya di universiti. Saya ingat sangat Rio Summit ini. 

 Nampaknya, perkara ini timbul kembali selepas hampir 24 tahun sebab 
ratification 1993, sekarang 2017, 24 tahun kemudian. Isu pertama saya adalah mudah, 
bukannya susah sangat. Kenapakah rang undang-undang ini mengambil masa yang 
begitu lama untuk dikemukakan di Parlimen? Sehubungan itu, apakah status 
Implementation Convention Rio Summit oleh negara-negara lain? Saya difahamkan 
terdapat 168 negara yang telah menandatangani Konvensyen Rio. Berapakah bilangan 
negara yang telah ratifikasikan konvensyen tersebut dan terus meluluskan undang-
undang berkenaan untuk negara mereka masing-masing?  

 Menurut laman web Convention of Biological Diversities, sebuah badan bawah 
Pertubuhan Bangsa-bangsa Bersatu ataupun United Nations. Laman web ini 
menyatakan bahawa hanya segelintir negara yang telah mengambil langkah positif untuk 
melaksanakan syarat-syarat Konvensyen Rio atas nama biodiversiti. Bukan semua dan 
tidak dicakapkan berapa yang buat undang-undang. Nampaknya, kita satu-satunya  
yang- we are one of the very few that is passing a law, dengan izin. Saya tidak dapat 
mencari senarai negara lain. Saya harap Menteri boleh memberitahu kita negara mana 
yang telah melakukannya? Ini penting kerana ini memang soalan yang patut kita dengari, 
consider baik-baik. Adakah matlamat undang-undang ini ialah untuk kita mengejar 
negara-negara lain yang telah melakukan rang undang-undang yang bersama ataupun 
adakah kita ketinggalan dari segi saintifik? Maknanya, kita terpaksa buka kepada negara-
negara barat yang lebih maju, Jepun, untuk melakukan kerja-kerja biodiversiti.  

 Dengan izin, is this the case of Malaysia catching up to the rest of the world or 
are we opening up to enable more developed countries to exploit our biological 
resources? Saya harap Menteri memberi penjelasan tepat supaya Dewan ini boleh 
memperoleh konteks sepenuhnya rang undang-undang ini. Adakah ini untuk tolong kita 
atau tolong orang luar? Sekiranya hutan-hutan kita dieksploitasi, adakah ini satu tanda 
bahawa bahan bidang sains dan teknologi negara kita masih lemah dan tidak mampu 
menjalankan kajian atas sumber-sumber biologi dan pengetahuan tradisi kita sendiri. 
Saya ingin juga bertanya, berapakah jumlah paten yang telah dikeluarkan oleh Malaysia 
ataupun universiti-universiti Malaysia dalam bidang biodiversiti dan pengetahuan tradisi 
tempatan? Ini tidak termasuk produk-produk seperti kopi tongkat ali lah, teh kacip 
fatimah. Maknanya, saya hendak tahu produk-produk seperti ubat-ubatan kanser atau 
ubat-ubatan penyakit imunisasi seperti AIDS.  

 Dalam 24 tahun ini, yang kita menandatangani Konvensyen Rio, kita keluarkan 
berapa paten? Sepuluh kah, seratus kah atau seribu? Itu penting sangat. Kalau kita 
keluar sepuluh, itu bermakna kita ada masalah besar dari segi scientific research. Kalau 
kita ada 1,000, kita tidak payah pun minta dibukakan hutan-hutan kita, pengetahuan 
tradisi kita kepada orang luar. Itu isu pertama saya dan saya sekarang beralih kepada 
isu kedua. Tuan Yang di-Pertua, rang undang-undang ini nampaknya tidak merangkumi 
petani-petani kecil. Di dalam rang undang-undang ini jelas dikatakan exclusion of small 
farmers. Memandangkan rang undang-undang ini tidak memberi definisi petani kecil, 
saya merujuk kepada Protection of New Plant Varieties Act 2004. Dengan izin, saya 
bacakan definisi petani kecil. “A small farmer is a farmer whose farming operation do not 
exceed the size of holding as prescribed by the Minister”.  



Akhir sekali Tuan Yang di-Pertua, saya rasa rang undang-undang ini satu rang undang-undang yang sangat penting untuk kehidupan itu sendiri. Antara perkara yang perlu sekali kita beri penekanan ialah rakyat mesti sedar dan insaf dan kerajaan mesti banyakkan membuat lagi kempen-kempen supaya kita sedar dan insaf, kita negara megadiversity. Kita bersyukur anugerah Ilahi, ini akan jadi sumber pendapatan dan kita akan jadi famous dan sebagainya, kita boleh meneruskan kehidupan dengan lebih baik dan dengan lebih hebat lagi. Tuan Yang di-Pertua, terima kasih sekali lagi, Bagan Serai menyokong rang undang-undang ini. Terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Kelana Jaya. 12.24 tgh. Tuan Wong Chen [Kelana Jaya]: Terima kasih Tuan Yang di-Pertua, memberi peluang kepada saya untuk membahaskan Rang Undang-undang Akses Kepada Sumber Biologi dan Perkongsian Faedah 2017. Dalam isu ini, saya tidak akan panjang lebar seperti kawan baik saya Yang Berhormat Bagan Serai. Saya biasanya straight to the point sahaja. Saya akan bentangkan empat perkara. Saya difahamkan bahawa rang undang-undang ini berhubung dengan United Nations Conference on Environment and Development ataupun Rio Summit yang telah ditandatangani oleh negara kita pada tahun 1992, masa itu saya di universiti. Saya ingat sangat Rio Summit ini. Nampaknya, perkara ini timbul kembali selepas hampir 24 tahun sebab ratification 1993, sekarang 2017, 24 tahun kemudian. Isu pertama saya adalah mudah, bukannya susah sangat. Kenapakah rang undang-undang ini mengambil masa yang begitu lama untuk dikemukakan di Parlimen? Sehubungan itu, apakah status Implementation Convention Rio Summit oleh negara-negara lain? Saya difahamkan terdapat 168 negara yang telah menandatangani Konvensyen Rio. Berapakah bilangan negara yang telah ratifikasikan konvensyen tersebut dan terus meluluskan undang- undang berkenaan untuk negara mereka masing-masing? Menurut laman web Convention of Biological Diversities, sebuah badan bawah Pertubuhan Bangsa-bangsa Bersatu ataupun United Nations. Laman web ini menyatakan bahawa hanya segelintir negara yang telah mengambil langkah positif untuk melaksanakan syarat-syarat Konvensyen Rio atas nama biodiversiti. Bukan semua dan tidak dicakapkan berapa yang buat undang-undang. Nampaknya, kita satu-satunya yang- we are one of the very few that is passing a law, dengan izin. Saya tidak dapat mencari senarai negara lain. Saya harap Menteri boleh memberitahu kita negara mana yang telah melakukannya? Ini penting kerana ini memang soalan yang patut kita dengari, consider baik-baik. Adakah matlamat undang-undang ini ialah untuk kita mengejar negara-negara lain yang telah melakukan rang undang-undang yang bersama ataupun adakah kita ketinggalan dari segi saintifik? Maknanya, kita terpaksa buka kepada negara- negara barat yang lebih maju, Jepun, untuk melakukan kerja-kerja biodiversiti. Dengan izin, is this the case of Malaysia catching up to the rest of the world or are we opening up to enable more developed countries to exploit our biological resources? Saya harap Menteri memberi penjelasan tepat supaya Dewan ini boleh memperoleh konteks sepenuhnya rang undang-undang ini. Adakah ini untuk tolong kita atau tolong orang luar? Sekiranya hutan-hutan kita dieksploitasi, adakah ini satu tanda bahawa bahan bidang sains dan teknologi negara kita masih lemah dan tidak mampu menjalankan kajian atas sumber-sumber biologi dan pengetahuan tradisi kita sendiri. Saya ingin juga bertanya, berapakah jumlah paten yang telah dikeluarkan oleh Malaysia ataupun universiti-universiti Malaysia dalam bidang biodiversiti dan pengetahuan tradisi tempatan? Ini tidak termasuk produk-produk seperti kopi tongkat ali lah, teh kacip fatimah. Maknanya, saya hendak tahu produk-produk seperti ubat-ubatan kanser atau ubat-ubatan penyakit imunisasi seperti AIDS. Dalam 24 tahun ini, yang kita menandatangani Konvensyen Rio, kita keluarkan berapa paten? Sepuluh kah, seratus kah atau seribu? Itu penting sangat. Kalau kita keluar sepuluh, itu bermakna kita ada masalah besar dari segi scientific research. Kalau kita ada 1,000, kita tidak payah pun minta dibukakan hutan-hutan kita, pengetahuan tradisi kita kepada orang luar. Itu isu pertama saya dan saya sekarang beralih kepada isu kedua. Tuan Yang di-Pertua, rang undang-undang ini nampaknya tidak merangkumi petani-petani kecil. Di dalam rang undang-undang ini jelas dikatakan exclusion of small farmers. Memandangkan rang undang-undang ini tidak memberi definisi petani kecil, saya merujuk kepada Protection of New Plant Varieties Act 2004. Dengan izin, saya bacakan definisi petani kecil. "A small farmer is a farmer whose farming operation do not exceed the size of holding as prescribed by the Minister".